सरकार की ऑनलाइन व्यवस्था खुदरा व्यापारियों के लिए संभव नहीं : अग्रवाल
जनवरी में होगा उद्यमियों का महासम्मेलन
जनवरीमें राज्य के विकास के लिए प्रदेश के व्यवसायी और उद्यमी के साथ चैंबर राज्यस्तरीय व्यापार-उद्योग महासम्मेलन का आयोजन करेगा। इसकी जानकारी मुख्यमंत्री को दे दी गई है। महासम्मेलन की तारीख का चयन मुख्यमंत्री की सहमति से किया जाएगा।
चैंबर का मानना है कि महासम्मेलन के आयोजन से राज्य के व्यवसायियों में नई ऊर्जा का संचार होगा। रघुवर सरकार के एक वर्ष पूरे होने पर सोमवार को चैंबर ने मुख्यमंत्री रघुवर दास को बधाई दी है। चैंबर का कहना है कि एक वर्ष के दौरान राज्य सरकार ने कई सराहनीय कार्य किए हैं। इससे राज्य ईज आॅफ डूईंग बिजनेस की परिधि में देश में तीसरे पायदान पर पहुंचा है। अध्यक्ष पवन शर्मा ने कहा कि एक वर्ष में सरकार की कई उपलब्धियां हैं। कहा कि बाजार समिति को समाप्त करना, पलामू में निर्बाध बिजली आपूर्ति कराना, 12 वर्ष बाद राज्य में सिंगल विंडो सिस्टम की शुरुआत, रांची के नए मास्टर प्लान को मंजूरी, राज्य में एंटी करप्शन ब्यूरो का गठन और राज्य में आॅनलाइन एफआईआर दर्ज करने की प्रक्रिया शुरू कर एक नई पहल की। वहीं छह नए रेल प्रोजेक्टों पर कार्य शुरू करने, श्रम मामलों में झारखंड को देश में पहले नंबर पर लाना प्रमुख कार्य शामिल हैं। वहीं कहा कि अभी कई क्षेत्रों में काम करना बाकी है। इसके बाद विकास को रफ्तार मिलेगी।
महासचिव विनय अग्रवाल ने कहा कि देश में पहली बार खेल विवि की स्थापना राज्य में की जा रही है। सीसीएल के सहयोग से इसके संचालन का निर्णय सरकार ने लिया है। इससे स्कूल के साथ-साथ खेलकूद का प्रशिक्षण भी मिल पाएगा। उन्होंने बताया कि फैक्ट्री लाइसेंस के फार्म का सरलीकरण किया जाए। इस संबंध में डीएफओ को व्यवसायियों से मिली शिकायतों के आधार पर नवीनीकरण में हो रही परेशानी के निराकरण के लिए पत्राचार किया है। फैक्ट्री लाइसेंस के नवीनीकरण और निबंधन में हो रही कठिनाइयों को देखते हुए वैकल्पिक व्यवस्था की जाए।
hin_Deva hin_Deva hin_Deva hin_Deva hin_Deva